**VÁLLALKOZÁSI SZERZŐDÉS**

Amely létrejött egyrészről a **Magyar Képzőművészeti Egyetem** mintmegrendelő (a továbbiakban: **Megrendelő**), másrészről a(z) **…………….** mint vállalkozó (a továbbiakban: **Vállalkozó)** – a továbbiakban együttesen: Felek, külön-külön: Fél – között alulírott helyen és időben az alábbi feltételekkel.

1. **Megrendelő adatai**

|  |  |
| --- | --- |
| Neve: | **Magyar Képzőművészeti Egyetem**  (a továbbiakban rövidítve: **MKE**) |
| Székhelye, levelezési címe: | 1062 Budapest, Andrássy út 69-71. |
| Adószáma: | 15308940-2-42 |
| Számlavezető pénzintézete: | Magyar Államkincstár |
| Bankszámlaszáma: | 10032000-01426751-00000000 |
| Képviseletében eljár: |  |

1. **Vállalkozó adatai**

|  |  |  |
| --- | --- | --- |
| Neve: |  | |
| Székhelye, levelezési címe: |  | |
| Adószáma: |  | |
| Számlavezető pénzintézete: |  | |
| Bankszámlaszáma: |  | |
| Képviseletében eljár: | |  |

1. **Előzmény**
   1. A Megrendelő **„Tervezési program elkészítése és szakértői feladatok ellátása”** tárgyú, nemzeti közbeszerzési értékhatár alatti beszerzési eljárást folytatott le.
   2. A beszerzési eljárás keretében a Megrendelő a helyszíni bejárás lehetőségét, illetve a jelen szerződés szerinti feladatok elvégzésére vonatkozó tájékozódás lehetőségét biztosította a teljesítési helyek lényeges körülményei és az elvégzendő feladatok megismerése érdekében.
   3. A Megrendelő ajánlatkérésére a Vállalkozó nyújtotta be a legalacsonyabb összegű érvényes Ajánlatát (1. sz. melléklet), ezért a Megrendelő a Vállalkozóval mint a beszerzési eljárás nyertes ajánlattevőjével köti meg a jelen vállalkozási szerződést (a továbbiakban: Szerződés).
2. **A Szerződés tárgya**
   1. A Vállalkozó vállalja, hogy a jelen cím szerinti feladatokat a Szerződésben rögzített feltételeknek megfelelően teljesíti, a Megrendelő pedig a Vállalkozó jelen szerződésnek megfelelő teljesítése esetén a 7. címben részletezettek szerinti vállalkozói díjat, illetve óradíjat fizet a Vállalkozó részére.
   2. A Vállalkozó köteles a Megrendelő által lefolytatni kívánt, tervezési szolgáltatásra vonatkozó közbeszerzési eljárás (a továbbiakban: Közbeszerzési eljárás) műszaki leírását (a továbbiakban: Műszaki leírás) a Megrendelővel egyeztetett tartalommal elkészíteni. A Műszaki leírásnak az alábbi részeket kell tartalmaznia:
3. a 1062 Budapest Andrássy út 71. Magyar Képzőművészeti Egyetem főépület tető,
4. a 1062 Budapest Andrássy út 69-71. Magyar Képzőművészeti Egyetem főépület villamos és gépész,
5. a 1093 Budapest Török Pál utca 1. Magyar Képzőművészeti Egyetem Gyakorló iskolája épület villamos, gépész és tető, valamint
6. a 1062 Budapest Bajza utca 41. Magyar Képzőművészeti Egyetem Epreskert épületeinek (5 db épület) villamos, gépész és tető

rekonstrukciós munkái projekt tervezési programja.

A Szerződés hatálybalépését követően a Megrendelő a Vállalkozóval egyezteti a megvalósítani tervezett állapotra vonatkozó elvárásait.

* 1. A Vállalkozó köteles a Közbeszerzési eljárás bírálóbizottságában a közbeszerzés tárgya szerinti szakértelem biztosítása érdekében történő részvételre, a Műszaki leírással kapcsolatos kiegészítő tájékoztatások megválaszolására, szükség esetén a Műszaki leírás átdolgozására, valamint a kapcsolódó feladatok ellátására.
  2. A Vállalkozó köteles a Közbeszerzési eljárás eredményeként megkötött tervezési szolgáltatás nyújtására vonatkozó szerződés teljesítése során a Megrendelő eseti igényeinek megfelelően, összesen legfeljebb 50 óra erejéig műszaki tanácsadást nyújtani, így különösen, de nem kizárólagosan segítséget nyújtani a teljesítés során felmerülő tervezői kérdések megválaszolásában, valamint a szerződésszerű teljesítés Megrendelő általi ellenőrzésében.

1. **A Szerződés hatálya, a teljesítés határideje és helye**
   1. A Szerződés a Felek általi aláírás napján lép hatályba, és a jelen szerződés szerinti feladatok teljesítéséig, de legkésőbb 2022. december 31. napjáig hatályos. Amennyiben a Szerződés Felek általi aláírása nem egy időben történik, úgy az utóbb aláíró Fél aláírásának napján lép hatályba.
   2. **Teljesítési határidő:**
2. A 4.2. pont szerinti feladat teljesítési határideje:

a 4.2. pont szerinti egyeztetést követő 30 nap, azzal, hogy a Megrendelő előteljesítést elfogad.

1. A 4.3. pont szerinti feladat teljesítési határideje:

az adott feladat felmerülését követően haladéktalanul, de legkésőbb 3 munkanapon belül.

1. A 4.4. pont szerinti feladat teljesítési határideje:

az adott feladat felmerülését követően haladéktalanul, de legkésőbb 3 munkanapon belül.

* 1. **Teljesítési helyek:**

1. 1062 Budapest Andrássy út 69-71.
2. 1093 Budapest Török Pál utca 1.
3. 1062 Budapest Bajza utca 41.
4. **Felek jogai és kötelezettségei, valamint a teljesítési feltételek:**
   1. A Vállalkozó kijelenti, hogy a jelen szerződés szerinti feladatok elvégzéséhez szükséges megfelelő tudással, szakmai képesítéssel, hatósági engedélyekkel és megfelelő szakmai tapasztalattal rendelkezik.
   2. A Vállalkozó a jelen szerződésben meghatározott feladatokat a Megrendelő utasításai és adatszolgáltatása alapján, Megrendelő érdekeinek megfelelően, a tőle elvárható legmagasabb szakmai színvonalon köteles a Szerződésben foglaltak szerint elvégezni. Amennyiben Megrendelő célszerűtlen, vagy szakszerűtlen utasítást ad, erre a Vállalkozó köteles figyelmeztetni. A figyelmeztetés elmulasztásából eredő kárért a Vállalkozó teljes felelősséggel tartozik. Vállalkozó köteles megtagadni az utasítás teljesítését, ha annak végrehajtása jogszabály, vagy hatósági határozat megsértéséhez vezetne, vagy veszélyeztetné mások személyét vagy vagyonát.
   3. A Vállalkozó – figyelemmel a Szerződés 6.2. pontjában foglaltakra – csak Megrendelő 8.3. pont szerinti megbízottja által adott iránymutatásokat köteles figyelembe venni.
   4. A Vállalkozó kötelezettséget vállal arra, hogy a Szerződés szerinti feladatok teljesítésének állásáról folyamatosan, a Megrendelő igénye szerinti gyakorisággal tájékoztatja a Megrendelőt.
   5. A Vállalkozó köteles a Megrendelőt minden olyan körülményről haladéktalanul értesíteni, amely a feladat eredményességét vagy kellő időre történő elvégzését veszélyezteti, vagy gátolja. Vállalkozó felelősséggel tartozik az értesítés elmulasztásából eredő kárért.
   6. A Vállalkozó a Szerződés teljesítése során közreműködőt jogosult igénybe venni. A Vállalkozó közreműködő igénybevételét megelőzően köteles azt írásban a Megrendelő felé bejelenteni. A Vállalkozó a jogosan igénybe vett közreműködőért úgy felel, mintha a munkát maga végezte volna. A Vállalkozó közreműködő jogosulatlan igénybevétele esetén felelős minden olyan kárért is, amely az igénybevétel nélkül nem következett volna be.
   7. A Megrendelő, illetve az általa kijelölt személy a Vállalkozó és a közreműködői munkavégzését, illetve a a jelen szerződés szerinti feladatok teljesítését mindenféle korlátozás nélkül, bármikor jogosult ellenőrizni, és kifogásait az ellenőrzéskor nyomban, vagy utólagosan írásban közölni. A Vállalkozó, illetve a közreműködők munkavégzését azonban az ellenőrzés szükségtelenül nem akadályozhatja.
   8. A Megrendelő köteles a jelen szerződés teljesítéséhez szükséges, rendelkezésre álló iratokat, adatokat a Vállalkozó rendelkezésére bocsátani. A Megrendelő ezen kötelezettsége azokra az iratokra, adatokra terjed ki, melyek a Vállalkozó feladatainak szakszerű, fennakadás nélküli elvégzéséhez szükségesek, és amelyek a Megrendelő birtokában vannak. A Megrendelő vállalja, hogy ezeket az iratokat, adatokat az igény felmerülésétől számított 3 munkanapon belül biztosítja. Minden további teljesítéshez szükséges irat, illetve adat beszerzése, előállítása a Vállalkozó feladata. A Megrendelő adatszolgáltatási kötelezettségének késedelme a teljesítési határidőt a késedelem mértékével automatikusan meghosszabbítja.
   9. A Megrendelő a Vállalkozó kérésére, előre egyeztetett időpontban biztosítja a Vállalkozó számára a teljesítési helyekre történő belépés, illetve a helyszíni felmérések, vizsgálatok elvégzésének lehetőségét. Vállalkozó köteles a hatályos munkavédelmi és egészségügyi előírásokat betartani.
   10. A Vállalkozó szavatossággal tartozik azért, hogy az általa, illetve közreműködői által elvégzett feladat, létrehozott eredmény a jogszabályoknak, szabványoknak, egyéb hatósági előírásoknak megfelelő, a jelen szerződés céljának betöltésére mind minőségében, mind mennyiségében alkalmas. Az elkészített Műszaki leírás jog- és kellékszavatosságáért garanciát vállal.
   11. A Vállalkozó köteles a Műszaki leírást magyar nyelven, a Megrendelővel egyeztetett tartalommal elkészíteni.
   12. A Vállalkozó köteles az elkészített Műszaki leírást 3 példányban papír alapon átadni, valamint elektronikus formában megküldeni a Megrendelő részére.
   13. A Megrendelő a Szerződés keretében elkészült Műszaki leírás vonatkozásában teljes körű, időbeli korlátozás nélküli, kizárólagos, harmadik személynek átengedhető rendelkezési jogot szerez. Ez a jog kiterjed a Műszaki leírás (köz)beszerzési eljárásban történő felhasználására, illetve átdolgozására is.
   14. A Vállalkozó feladata a Műszaki leírás elkészítése a Megrendelő igényeinek, illetve a vonatkozó jogszabályoknak, szabványoknak, műszaki és hatósági előírásoknak, valamint a Szerződésben meghatározottaknak megfelelően.
   15. Amennyiben a Szerződés hatálya alatt bekövetkező jogszabályi változások függvényében a Műszaki leírás módosítása szükséges, Vállalkozó azt az előírásoknak megfelelően módosítja.
   16. A 4.2. pont szerinti feladat akkor tekinthető teljesítettnek, ha a Vállalkozó által elkészített és átadott – hibátlan és hiánytalan – Műszaki leírást a Megrendelő elfogadta, és a Megrendelő a jelen címben foglaltak szerint írásban igazolja a szerződésszerű teljesítést.
   17. A 4.4. pont szerinti feladatokat a Megrendelő 8.3. pont szerinti kapcsolattartója közli a Vállalkozóval, mely az adott feladat megrendelésének minősül.
   18. A Vállalkozó a 4.2. és a 4.3. pont szerinti feladatok szerződésszerű teljesítését követően az adott feladatra vonatkozóan kiállítja a teljesítésigazolási jegyzőkönyvet (2. számú mellékelt), és megküldi a Megrendelő 8.3. pont szerinti, teljesítésigazolásra jogosult foglalkoztatottja részére, aki – a Vállalkozó szerződésszerű teljesítése esetén – 5 munkanapon belül aláírásával igazolja azt, és visszaküldi a Megrendelő részére. A 4.4. pont szerinti feladatok teljesítésének igazolására – amennyiben az adott hónapban sor került teljesítésre – havonta utólag, a fentiek szerint kerül sor.
   19. A Vállalkozó hibás, vagy késedelmes teljesítése esetén a Megrendelő mindaddig megtagadhatja a teljesítésigazolás kiadását, és a vállalkozói díj, illetve óradíj megfizetését, amíg a Vállalkozó nem, vagy nem szerződésszerűen teljesít. Felek jelen szerződés eredményeként kizárólag hibátlan teljesítést fogadnak el szerződésszerű vállalkozói teljesítésként.
5. **Vállalkozói díj és a fizetési feltételek**
   1. A Vállalkozó a 4.2. pont szerinti feladatot az alábbi szerződéses áron teljesíti:

**nettó …………… Ft + áfa, azaz bruttó ………….. forint.**

* 1. A Vállalkozó a 4.3. pont szerinti feladatokat az alábbi szerződéses áron teljesíti:

**nettó …………… Ft + áfa, azaz bruttó ………….. forint.**

Felek rögzítik, hogy a Közbeszerzési eljárás eredménytelenné nyilvánítása esetén – a Vállalkozó a jelen pont szerinti díj terhére, külön költség vagy díj felszámítása nélkül – további egy alkalommal vállalja az újabb közbeszerzési eljárásban történő részvételt, és a 4.3. pont szerinti feladatok teljesítését.

* 1. A Megrendelő a 4.4. pont szerinti feladatok teljesítésére összesen

**nettó …………… Ft + áfa, azaz bruttó ………….. forint keretösszeget**

biztosít, amely megegyezik – a Vállalkozó Ajánlatában meghatározott óradíj alapulvételével számított – 50 óra műszaki tanácsadás ellenértékével.

* + 1. Felek megállapodnak abban, hogy a Megrendelőnek a 4.4. pont szerinti feladat jellegéből adódóan a 7.3. pontban meghatározott keretösszeg tekintetében nincs megrendelési kötelezettsége, azaz nem köteles a teljes keretösszegnek megfelelő ellenértékű teljesítés megrendelésére. Felek rögzítik, hogy a Szerződés előbbiekből adódó nem maradéktalan teljesüléséből eredő bevételkiesés a Vállalkozó kockázata, mellyel kapcsolatban semmilyen jogcímen nem jogosult Megrendelő felé megtérítési igénnyel fellépni.
    2. A Megrendelő fenntartja a jogot arra, hogy a 4.4. pont szerinti szolgáltatások tekintetében csak a tényleges – a Szerződés 6.17. pontjában meghatározott módon bejelentett igényeknek megfelelő – óramennyiséget veszi igénybe, illetve kizárólag a ténylegesen igénybe vett óramennyiség ellenértékét fizeti meg a Vállalkozó részére.
  1. A 7.1. pont és 7.2. pont szerinti vállalkozói díj (a továbbiakban egységesen: vállalkozói díj), illetve az Ajánlatban rögzített óradíj (a továbbiakban: óradíj) magában foglal minden olyan díjat, költséget, köz- és egyéb terhet, amely a Szerződés teljesítésével összefüggésben felmerül, ideértve a jelen szerződésben szereplő feladatok teljesítése során felmerülő készkiadásokat – így különösen, de nem kizárólagosan az utazási költségek, helyszíni felmérések, vizsgálatok ellenértékét – valamint a 6.13. pontban szabályozott kizárólagos felhasználási jog ellenértékét is. Jogi oltalmat élvező megoldás felhasználásáért a Vállalkozó külön díjat nem számol fel. Vállalkozó a vállalkozói díjon, illetve az óradíjon felül további költségtérítési, illetve egyéb, más jogcímen keletkezett díjigénnyel nem léphet fel.
  2. Felek rögzítik, hogy a Vállalkozó részéről a vállalkozói díj, illetve óradíj meghatározására a jelen szerződés szerinti feladatok előzetes felmérését követően került sor, ezért a Szerződésben meghatározott vállalkozói díjért – mely átalánydíj – illetve óradíjért, köteles teljesíteni a Szerződésben megjelölt feladatokat, amelyek a szerződésszerű teljesítéshez szükségesek.
  3. Felek rögzítik, hogy a Vállalkozó a jelen szerződés szerinti feladatok körét előzetesen megvizsgálta, és az azok teljesítésére adott Ajánlatát ennek figyelembevételével, kellő gondossággal és körültekintéssel, megfelelő szakmai felkészültséggel, a Megrendelő igényeit figyelembe véve készítette el.
  4. Vállalkozó kijelenti, hogy a jelen szerződésben meghatározott vállalkozói díj, illetve óradíj meghatározását megelőzően figyelembe vett minden valós és lehetséges körülményt, amely a jelen szerződésben meghatározott feladatok teljesítése során felmerülhet, illetőleg többletköltséget eredményezhet, és a jelen szerződést mindenre kiterjedő alapos megfontolás után kötötte meg.
  5. Vállalkozó vállalja, hogy nem hivatkozik pótmunka végzésére arra tekintettel, hogy az elvégzendő munkák mennyiségileg nem voltak számára teljes körűen ismertek.
  6. A vállalkozói díj magában foglalja a Vállalkozó Szerződésből eredő kötelezettségeinek teljesítésével kapcsolatban felmerülő valamennyi, a teljesítéshez szükséges eszközök, anyagok és közreműködők költségeit, díjat és kiadást, még ha az kifejezetten nincs is itt megemlítve, de a munka jellege és a körülmények ezt megkövetelik. Vállalkozó az átalánydíjban megállapított vállalkozói díjon felül a többletmunka ellenértékének megtérítésre nem jogosult. Az egyéb, Vállalkozó működéséhez szükséges költségek a Vállalkozót terhelik, semmilyen jogcímen nem léphet fel további költség- vagy díjigénnyel Megrendelővel szemben a Szerződés szerinti feladatok elvégzésével kapcsolatban.
  7. A Felek rögzítik, hogy a nettó vállalkozói díj, illetve óradíj a Szerződés időtartama alatt semmilyen jogcímen nem emelhető. Az áfa mértéke a jogszabályi rendelkezések szerint változhat.
  8. A Vállalkozó tudomásul veszi, hogy a Szerződés teljesítése során előleget nem kérhet, a Megrendelő pedig előleget nem adhat, valamint a Vállalkozó a Szerződésből eredő követelését nem engedményezheti harmadik személyre.
  9. A Vállalkozó az adott feladat teljesítését követően, illetve a 4.4. pont szerinti feladat teljesítése során havonta, a 6.18. pont szerint kiállított, és a Megrendelő 8.3. pont szerinti kapcsolattartója által aláírt teljesítésigazolás alapján jogosult feladatonként, illetve a 4.4. pont szerinti feladat teljesítése során havonta, egy-egy számlát kiállítani és megküldeni azt a Megrendelő 7.16. pontban megjelölt számlaküldési címére. **A Vállalkozó köteles csatolni a számlához a teljesítésigazolás egy eredeti, leigazolt példányát.** A Vállalkozó a számlán köteles feltüntetni a Megrendelő kötelezettségvállalását beazonosító szerződésszámot is. Felek rögzítik, hogy a fentieken túl, résszámla benyújtása nem lehetséges.

* 1. A Vállalkozó által benyújtott számlának meg kell felelnie a számvitelről szóló 2000. évi C. törvényben, az általános forgalmi adóról szóló 2007. évi CXXVII. törvényben, a további vonatkozó jogszabályokban, valamint a Szerződésben foglaltaknak.
  2. A Megrendelő csak a jelen címben meghatározott feltételeknek megfelelő számlát fogad be. A nem megfelelően kiállított számla javításából eredő késedelem idejére a Vállalkozót késedelmi kamat nem illeti meg.
  3. A Megrendelő nem jelen szerződés szerinti áron történő számlázás esetén a számla másolatát visszaküldi a Vállalkozónak, megjelölve a hiba okát. A Megrendelő ezen számlát a Szerződés szerinti áron egyenlíti ki azzal, hogy a Vállalkozó köteles a helyesbítő számlát a Megrendelő részére megküldeni.
  4. A számlát a Megrendelő nevére és az alábbi számlaküldési címre kell benyújtani. A postai küldeményként érkező számla borítékját „Számla” felirattal kell ellátni.
  5. **Számlázási név:** Magyar Képzőművészeti Egyetem

1062 Budapest, Andrássy út 69-71.

Adószám: 15308940-2-42

* 1. **Számlaküldési cím:** Magyar Képzőművészeti Egyetem

Gazdasági Osztály

1062 Budapest, Andrássy út 69-71.

* 1. Amennyiben a Vállalkozó a számlát nem a Megrendelő 7.16. pont b) alpontban meghatározott számlaküldési címére küldi meg, és emiatt a Megrendelő a számlafizetési kötelezettségét nem tudja szerződésszerűen teljesíteni, akkor a teljesítési határidő kezdő napjának a számla rendeltetési helyére történő beérkezésének napját kell tekinteni.
  2. A Megrendelő kötelezettséget vállal arra, hogy **a vállalkozói díjat a Vállalkozó által kiállított számla kézhezvételétől számított 15 naptári napon belül** magyar forintban (HUF) a Vállalkozó ………………….. banknál vezetett ………………………… számú bankszámlájára **átutalással teljesíti**. Felek az ellenérték teljesítési napjaként a Megrendelő bankszámlája megterhelésének napját tekintik, függetlenül attól, hogy az ellenérték összege mely napon kerül jóváírásra a Vállalkozó bankszámláján.
  3. A Vállalkozó által benyújtott jogos számlakövetelés késedelmes kiegyenlítése esetén a Vállalkozó jogosult a késedelembe esés napján hatályos, a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdésében meghatározott mértékű késedelmi kamatot, valamint a behajtási költségátalányról szóló 2016. évi IX. törvény 3. §-a szerinti behajtási költségátalányt érvényesíteni a Megrendelővel szemben.
  4. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
  5. A Vállalkozó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény 3. § (1) bekezdése 1. pont b) alpontja alapján átlátható szervezetnek minősül. A Vállalkozó nyilatkozatát a Szerződés 3. számú melléklete tartalmazza.
  6. A Vállalkozó – az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 50. § (1a) bekezdésére figyelemmel – vállalja, hogy a Szerződés teljesítéséig az átláthatósági nyilatkozatban bekövetkező változásokról a Megrendelőt haladéktalanul, de legfeljebb 8 napon belül írásban értesíti, és e határidőn belül a módosított átláthatósági nyilatkozatot a Megrendelő részére benyújtja.
  7. A Vállalkozó tudomásul veszi, hogy a Megrendelő abban az esetben, ha a Vállalkozó tulajdonosi szerkezete, felépítése oly módon változik meg, amelynek eredményeként már nem minősül átlátható szervezetnek, jogosult és köteles a Szerződés szerinti fizetési kötelezettségek kifizetését megtagadni.
  8. A Megrendelő a Vállalkozó átláthatóságának ellenőrzése céljából, a Szerződésből eredő követelések elévüléséig az Áht. 55. §-ban foglaltak szerint jogosult a jogi személy, jogi személyiséggel nem rendelkező szervezet átláthatóságával összefüggő, az 55. §-ban meghatározott adatokat kezelni, azzal, hogy ahol az 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

1. **Felek együttműködése, kapcsolattartás**
   1. Felek megállapodnak abban, hogy a Szerződésben foglaltak maradéktalan megvalósítása érdekében folyamatosan együttműködnek. A Szerződés teljesítését akadályozó vagy kizáró bármely körülmény felmerülése esetén haladéktalanul értesítik egymást kapcsolattartóik útján. A Felek vállalják, hogy saját költségén haladéktalanul intézkednek az érdekkörükben felmerülő ezen körülmények elhárításáról.
   2. A Vállalkozó kötelezettséget vállal arra, hogy a Megrendelőt haladéktalanul értesíti abban az esetben, ha a Szerződés teljesítése során ellene csőd-, felszámolási-, illetve végrehajtási eljárás indul, továbbá, ha végelszámolási eljárást indít. A Vállalkozó haladéktalanul köteles a Megrendelőt értesíteni, ha cégében a Szerződés teljesítése során tulajdonosváltozásra, jogutódlásra, jogok és kötelezettségek átszállásra, szétválásra, összeolvadásra vagy beolvadásra kerül sor. A Vállalkozó felelős az értesítési kötelezettségének elmulasztásából eredő kárért.
   3. **A Megrendelő részéről kapcsolattartásra, az elkészített Műszaki leítás átvételére, és teljesítésigazolásra kijelölt személy:**

Neve:

Szervezeti egysége:

Telefonszáma:

E-mail címe:

* 1. **A Vállalkozó részéről kapcsolattartásra kijelölt személy:**

Neve:

Telefonszáma:

E-mail címe:

* 1. Felek a kapcsolattartók személyében, elérhetőségében történő változást haladéktalanul kötelesek írásban közölni egymással. Ennek elmaradásából adódó teljesítési pontatlanságokért a felelősséget a mulasztó Fél viseli. A kapcsolattartók személyében, elérhetőségében bekövetkező változás nem igényli a Szerződés módosítását.
  2. A kapcsolattartói adatok tekintetében a Felek önálló adatkezelőnek minősülnek, mely adatkezelés során betartják a személyes adatok kezelésére vonatkozó hatályos adatvédelmi szabályokat.

1. **Vállalkozó felelőssége**
   1. Vállalkozó kijelenti és szavatolja, hogy nem létezik olyan jogszabály, hatósági előírás, szerződés, nyilatkozat, vagy harmadik személy olyan joga, amely a Megrendelő Műszaki leírásra vonatkozó Szerződés szerinti használati jogát, annak megszerzését, illetve gyakorlását bármilyen módon vagy mértékben korlátozná, kizárná, illetve terhére a Szerződésben foglaltakon túl fizetési kötelezettséget eredményezne.
   2. A Vállalkozó a Műszaki leírás átadásával egyidejűleg köteles nyilatkozni, hogy a Műszaki leírásra vonatkozó, Megrendelőnek átadásra kerülő jogokat a szerzőtől megszerezte.
   3. A Vállalkozó köteles a Megrendelő helyett helyt állni, és mentesítenie kell a Megrendelőt minden olyan igénnyel és peres eljárással szemben, amely bármiféle szerzői jog, szabadalmi jog, védjegy, védett név, vagy egyéb védett jog megsértése miatt felmerülne.
   4. Vállalkozó szavatolja, hogy a Szerződés keretében elkészített Műszaki leírás teljes körűen megfelelnek a hatályos jogszabályoknak, szabványoknak, műszaki előírásoknak, a jelen szerződésben foglaltaknak, és a Megrendelő által meghatározott elvárásoknak.
2. **Kötbér, kártérítés, vis maior**
   1. Felek megállapodnak, hogy a Megrendelő jogosult az alábbi jogkövetkezményeket érvényesíteni a Vállalkozóval szemben, amennyiben a Vállalkozó neki felróható okból nem szerződésszerűen teljesít.
   2. **A kötbér alapja:**
3. a késedelmes teljesítés esetén: amennyiben a Vállalkozó olyan okból, amelyért felelős, nem szerződésszerűen teljesít (az 5.2. pont szerint meghatározott határidőt elmulasztja), a Megrendelő által érvényesíthető **késedelmi kötbér alapja**

aa) **a 4.2. pont szerinti feladat esetén a 7.1. pontban meghatározott nettó ellenérték összege;**

ab) **a 4.3. pont szerinti feladat esetén a 7.2. pontban meghatározott nettó ellenérték összege;**

ac) **a 4.4. pont szerinti feladat esetén a pedig a 7.3. pontban meghatározott teljes nettó keretösszeg.**

1. a teljesítés részben vagy egészben történő meghiúsulása esetén: amennyiben a Vállalkozó olyan okból, amelyért felelős, részben vagy egészben nem teljesít, a Megrendelő által érvényesíthető **meghiúsulási kötbér alapja**

aa) **a 4.2. pont szerinti feladat esetén a 7.1. pontban meghatározott nettó ellenérték összege;**

ab) **a 4.3. pont szerinti feladat esetén a 7.2. pontban meghatározott nettó ellenérték összege;**

ac) **a 4.4. pont szerinti feladat esetén a pedig a 7.3. pontban meghatározott teljes nettó keretösszeg.**

* 1. **A kötbér mértéke:**

1. késedelmes teljesítés esetén a szerződésszerű teljesítésre nyitva álló határidő lejártát követő naptól kezdődően a teljesítésig, minden késedelemmel érintett naptári nap után **napi 1 %**, összesen maximum a meghiúsulási kötbérnek megfelelő összeg;
2. a teljesítés meghiúsulása esetén **15 %**.
   1. A Felek rögzítik, hogy a meghiúsulási, illetve a késedelmi kötbér kapcsán, a 10.2. b) pontban meghatározott összegek közül azt tekintik a kötbér alapjának, amely összeghez tartozó feladat teljesítése során került sor a meghiúsulási, illetve a késedelmi kötbér alkalmazására.
   2. A teljesítés meghiúsulásának tekinthető, ha a Vállalkozó késedelmes teljesítése esetén a szerződésszerű teljesítésre nyitva álló határidőtől számított 30 nap eltelt, vagy a Vállalkozó olyan okból, amelyért felelős, részben vagy egészben nem teljesít. A Megrendelő ez esetben egyoldalú írásbeli nyilatkozattal megállapíthatja a teljesítés meghiúsulását, a meghiúsulási kötbér a nyilatkozat közlésének napján válik esedékessé.
   3. A késedelmi kötbér a késedelem megszűntekor, illetve amennyiben a késedelmi kötbér a maximumát eléri, úgy annak bekövetkeztekor válik esedékessé.
   4. A Megrendelő hibás teljesítést nem fogad el. A Megrendelő által hibás teljesítés miatti teljesítésnek az el nem fogadása – az 5.2. pont szerinti határidő elteltét követően – késedelmes teljesítésnek minősül. Ebben az esetben a jelen szerződésben meghatározott késedelmi kötbérfizetési feltételek megfelelően alkalmazandóak, ideértve a kötbér alapját, mértékét, esedékességét és maximumát is. Felek kifejezetten megállapodnak abban, hogy a hibás teljesítés el nem fogadásából eredő, a Megrendelő késedelmi kötbér iránti igénye érvényesítése esetén is jogosult szavatossági igényei érvényesítésére.
   5. Meghiúsulási kötbér érvényesítése mellett ugyanazon okból késedelmi kötbér nem érvényesíthető. Amennyiben a meghiúsulásra vezető okból korábban késedelmi kötbér érvényesítésére került sor, az a meghiúsulási kötbér összegébe beleszámít.
   6. A Vállalkozó – a 10.2. pont b) alpont és a 10.3. pont b) alpont szerint számított – meghiúsulási kötbér megfizetésére köteles, ha olyan okból, amiért a Vállalkozó felelős a Megrendelő a Szerződést a 11.2. pontban foglaltak szerint, a Vállalkozó súlyos szerződésszegése miatt felmondja, illetve attól eláll.
   7. A Megrendelő kötbérigény érvényesítésének feltétele, hogy a késedelmi, illetve a meghiúsulási kötbér érvényesítését megalapozó esemény bekövetkeztét, a kötbér alapját és mértékét – a releváns körülmények feltüntetésével – írásban közölje a Vállalkozóval.
   8. Amennyiben a Vállalkozó a Megrendelő kötbérigényét kifogásolja, köteles azt haladéktalanul, írásban megtenni. A Felek megállapodnak abban, hogy amennyiben a Vállalkozó a Megrendelő kötbér igényét 5 napon belül, írásban nem kifogásolja, az a kötbérigény elismerésének minősül.
   9. A Megrendelő az esedékessé vált, illetve elismert kötbér összegéről bizonylatot állít ki, melyet a Vállalkozó az abban feltüntetett időpontig átutalással köteles kiegyenlíteni. Jelen pont alapján megállapított kötbér lejárt pénzkövetelésnek minősül, és a Megrendelő jogosult a Vállalkozó számlájából a teljes összeget, illetve amennyiben az a számlában foglalt összegnél magasabb összegű, úgy annak a számlával fedezett részét levonni. Ha a számlából történő levonásra nincsen lehetőség, vagy a számla összege csak a kötbérkövetelés egy részére nyújt fedezetet, a Vállalkozó köteles az általa még meg nem fizetett, esedékes kötbérösszeget a Megrendelő részére átutalással megfizetni.
   10. Az esedékessé vált kötbér után a Vállalkozó – a Ptk. 6:155. § (1) bekezdésében meghatározott mértékű – késedelmi kamatot köteles fizetni.
   11. A Vállalkozó köteles megtéríteni a Megrendelőnek a Vállalkozó nem szerződésszerű teljesítése okán ért valamennyi kárát. A kártérítési kötelezettség kiterjed a harmadik személyeket ért károkra (ideértve a sérelemdíjakat is). Amennyiben a károsult harmadik személy a Megrendelővel szemben támaszt kártérítési igényt, úgy a Vállalkozó köteles a Megrendelőt teljes mértékben mentesíteni a kártérítési felelősség alól akként, hogy a kárt a károsult harmadik személynek közvetlenül megtéríti.
   12. A Vállalkozó kötbérfizetési kötelezettsége nem érinti a Megrendelő Szerződés megszegéséből eredő további, kártérítés iránti igényének érvényesítését. A Megrendelő a kötbérigény érvényesítésén túl követelheti a Szerződés megszegéséből eredő, kötbéren felüli, igazolt kárának megtérítését a Ptk. szerződésszegéssel okozott károkra vonatkozó kártérítési szabályai szerint.
   13. A Megrendelő kötbér, illetve kárigényének érvényesítése nem jelenti egyéb igényei elvesztését. Felek rögzítik, hogy a késedelmi kötbér, illetve kártérítés Szerződés szerinti megfizetése nem mentesíti a Vállalkozót sem a Szerződés szerinti feladatok teljesítése, sem pedig az általa a Szerződés keretében vállalt bármelyik kötelezettségének teljesítése alól.
   14. A Megrendelő kifejezetten fenntartja a jogait bármely nem szerződésszerű teljesítésből fakadó igény érvényesítésére. Ennek megfelelően bármely nem szerződésszerű teljesítés jogi fenntartás nélküli elfogadása a Megrendelő részéről nem értelmezhető joglemondásként azon igényről vagy igényekről, amelyek a Megrendelőt a szerződésszegés jogkövetkezményeként megilletik.
   15. A szerződésszegő Fél mentesül a nem, vagy nem szerződésserű teljesítés következményei alól, ha az ellenőrzési körén kívüli, a szerződéskötés időpontjában előre nem látható körülményre vezethető vissza és nem volt elvárható, hogy ezt a körülményt elkerülje vagy a kárt elhárítsa (vis maior).
   16. Vis maiorra az érintett Fél csak akkor hivatkozhat, ha a vis maior bekövetkeztétől számított 5 napon belül írásban értesíti a másik Felet a vis maior tényéről, okáról és valószínű időtartamáról.
   17. A Szerződésben foglalt határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, a Megrendelőnek jogában áll – hátrányos jogi következmények nélkül – a Szerződést felmondani, illetve a teljesítés megkezdése előtt a Szerződéstől elállni.
3. **A Szerződés megszüntetése**
   1. Felek rögzítik, hogy a Megrendelő hátrányos jogkövetkezmények nélkül jogosult a Szerződést rendes felmondással, 30 napos határidővel írásban, indokolás nélkül, a Vállalkozóhoz címzett nyilatkozattal megszüntetni.
   2. Felek a Szerződést a másik Fél súlyos szerződésszegése esetén jogosultak írásban, azonnali hatállyal felmondani, illetve attól elállni (rendkívüli felmondás), feltéve, ha a Szerződést megszegő Fél, a jogkövetkezményekre történő írásbeli felszólítást követő 15 napon belül sem orvosolja a szerződésszegést. A rendkívüli felmondás a Szerződést a felmondás igazolt átvételének napjával szünteti meg.
   3. Súlyos szerződésszegésnek minősül a Vállalkozó részéről különösen, amennyiben:
4. figyelmen kívül hagyja a Megrendelő által megfogalmazott jogos igényeket;
5. előzetes írásbeli felszólítás ellenére sem teljesíti a Szerződésben vállalt valamely kötelezettségét (ide nem értve a vis maior esetét);
6. a Vállalkozó és/vagy közreműködője, illetve munkavállalói szándékos, vagy súlyos gondatlansággal a Megrendelőnek kárt okoz(nak);
7. olyan személyt alkalmaz a Szerződés teljesítésére, akivel szemben a Megrendelőnek kifogása merült fel, és erről írásban értesítette a Vállalkozót;
8. titoktartási kötelezettségét megsérti;
9. végelszámolási eljárást indított, vagy a Vállalkozó ellen indított csőd-, felszámolási vagy kényszertörlési eljárást jogerősen elrendelték;
10. tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény szerint az illetékes bíróság a Szerződés tárgyát érintően jogerősen korlátozta;
11. működését az illetékes bíróság felfüggesztette vagy a Vállalkozó működése más módon felfüggesztésre került;
12. adószáma törlésre került;
13. nem minősül átlátható szervezetnek;
14. valótlan tartalmú átláthatósági nyilatkozatot tett, vagy a nyilatkozatában feltüntetett adatokban bekövetkezett változásokról nem értesítette a Megrendelőt haladéktalanul.
    1. A Szerződés jogszerű felmondása esetén – figyelemmel a 7.20. és a 7.23. pontokban foglaltak kivételekre – a Vállalkozó kizárólag a felmondás pillanatáig teljesített feladatok ellenértékére jogosult.
    2. Felek vállalják, hogy a Szerződés bármely okból történő megszűnése vagy megszüntetése esetén egymással 30 napon belül elszámolnak. A Szerződés megszűnése nem érinti az elszámolási és titoktartási kötelezettségek teljesítését, illetve fennállását.
15. **Titoktartás**
    1. A Felek vállalják, hogy minden, a jelen szerződés teljesítése során megismert, egymás törvény által védett, valamint egyedi megállapodásuk szerint annak minősített titkait, információit – jogszabályi, vagy bírósági kötelezés hiányában – nem hozzák nyilvánosságra, nem hozzák harmadik személy tudomására, azokkal kapcsolatban ugyanolyan gondosságot alkalmaznak, mint saját érzékeny információik megvédése és titokban tartása érdekében. Üzleti titoknak minősül különösen a Felek tevékenységéhez kapcsolódó minden olyan tény, információ, megoldás vagy adat, amelynek titokban maradásához az adott Félnek méltányolható érdeke fűződik. A Vállalkozó titoktartási nyilatkozatát a 4. számú melléklet tartalmazza.
    2. A titoktartási kötelezettség a Szerződés hatályának megszűnését követően is fennáll. Felek rögzítik, hogy amennyiben a jelen címben meghatározott titoktartási kötelezettségüket bármely okból megszegik, őket teljes körű és korlátlan anyagi kártérítési kötelezettség terheli, és jogosultak a Szerződést azonnali hatállyal felmondani.
    3. A titoktartás alól felmentést a Vállalkozó részére a hatályos jogszabályok figyelembevételével, kizárólag írásos formában a Megrendelő, a Megrendelő részére pedig a Vállalkozó arra feljogosított képviselője adhat.
    4. A Vállalkozó tudomásul veszi, hogy a vonatkozó jogszabályok szerinti illetékes ellenőrző szervezetek feladat- és hatáskörüknek megfelelően a Szerződést és annak teljesítését ellenőrizhetik, és részükre a jogszabály szerinti információ megadása üzleti titokra hivatkozással nem tagadható meg. Az illetékes ellenőrző szervek ellenőrzése, helyszíni vizsgálata esetén a Vállalkozó köteles minden segítséget a Megrendelő részére megadni, a helyszíni vizsgálaton – felkérés esetén – jelen lenni az ellenőrzés hatékonysága és a Megrendelő ez irányú kötelezettségeinek megfelelő teljesítése érdekében.
    5. Felek rögzítik, hogy a titoktartási kötelezettség nem terjed ki azon adatokra, amelyek megismerését vagy nyilvánosságra hozatalát külön törvény vagy más jogszabály közérdekből elrendeli, illetőleg amelynek megismerhetőségét jogszabály közérdekű adatigénylés esetén lehetővé teszi.
16. **Vegyes és záró rendelkezések**
    1. A jelen szerződésben foglalt jogokat és kötelességeket a másik Fél írásos hozzájárulása nélkül egyik Fél sem ruházhatja át más személyre.
    2. A Vállalkozó kijelenti, hogy vele szemben nem állnak fenn a 11.3. pont f) - k) alpont szerinti körülmények, egyben vállalja, hogy azok esetleges későbbi bekövetkeztéről a Megrendelőt 3 munkanapon belül írásban értesíti.
    3. A Szerződés módosítására, kiegészítésére kizárólag írásban, közös megegyezéssel, mindkét Fél erre jogosított képviselőjének aláírásával van lehetőség. Nem minősül szerződésmódosításnak a Felek adataiban, képviseletében bekövetkező változás, melyről azonban Felek kötelesek haladéktalanul írásban értesíteni egymást.
    4. Felek egybehangzóan rögzítik, hogy a Szerződés aláírását megelőzően nem jutott tudomásukra olyan tény, adat, körülmény, amelynek ismeretében a Szerződést nem kötötték volna meg, továbbá nem ismernek olyan tényt vagy körülményt, amely a Szerződésben foglalt jogok és kötelezettségek teljesülését hátrányosan érintené.
    5. Felek megállapodnak abban, hogy a Szerződéssel létrejött jogviszonnyal kapcsolatban felmerülő egymás közti vitás kérdésekben elsődlegesen peren kívüli tárgyalás útján törekszenek egyezségre jutni. Feleknek meg kell tenniük mindent annak érdekében, hogy közvetlen tárgyalások útján rendezzenek minden olyan vitás kérdést, nézeteltérést, mely közöttük a Szerződéssel kapcsolatban merül fel. Amennyiben azt bármelyik Fél kezdeményezi, a vitás kérdések peren kívüli rendezése érdekében a Felek kötelesek mindkettőjük által előzetesen elfogadott szakértő(k) közreműködését igénybe venni.
    6. A Szerződés értelmezésére és a nem szabályozott kérdésekben különösen a Ptk., valamint az egyéb kapcsolódó jogszabályok rendelkezései az irányadóak.
    7. A Szerződés elválaszthatatlan részét képezik az alábbi mellékletek:
       * 1. számú melléklet: Ajánlati lap
         2. számú melléklet: Teljesítésigazolás (minta)
         3. számú melléklet: Nyilatkozat átláthatóságról
         4. számú melléklet: Titoktartási nyilatkozat
    8. A Szerződés egymással mindenben megegyező 4 eredeti példányban készült, amelyet a Felek képviselői elolvasás és együttes értelmezés után, mint akaratukkal mindenben megegyezőt jóváhagyólag és cégszerűen írnak alá. Az aláírt Szerződésből 1 példány a Vállalkozót, 3 példány pedig a Megrendelőt illeti meg.

Budapest, 2022. ………………… …………….., 2022. …………………

|  |  |
| --- | --- |
| ............................................................. | ............................................................ |
| Magyar Képzőművészeti Egyetem  Megrendelő  P. H. | Vállalkozó  P. H. |
| A kötelezettségvállalás pénzügyi  ellenjegyzője, az ellenjegyzés kelte:  Budapest, 2022. …………………  ............................................................. |  |
| Jogilag megvizsgálva:  Budapest, 2022. …………………  ............................................................. |  |

számú melléklet

**Ajánlati lap**

számú melléklet

**Teljesítésigazolási jegyzőkönyv**

**(minta)**

**Szerződés száma:**

**Vállalkozó:**

**Beszerzés tárgya:**

**Teljesítés helye:**

Az MKE/…/2022 iktatószámú szerződésben meghatározott ………. feladatot (….. hónapban ……. órában\*) a Vállalkozó a szerződésben meghatározottak alapján, megfelelően teljesítette / nem teljesítette\*\*.

A nem megfelelő teljesítés indoka: …………………………………………………………………………………………………………………………………………………………………………………………………………………………

A fentiek alapján a Vállalkozó számlája nettó …………, azaz bruttó ………. forintban kiállításra kerülhet.

Az eredeti Teljesítésigazolási jegyzőkönyv a számla elválaszthatatlan részét képezi.

**Kelt.:…………, 2022. ……………………… hónap …… nap**

A teljesítésigazolására jogosult személy neve, aláírása:

|  |  |
| --- | --- |
| Megrendelő részéről: | Vállalkozó részéről: |
|  |  |
| **teljesítésigazoló**  *p.h.* | **vállalkozó**  *p.h.* |

\* amennyiben nem releváns, úgy törlendő

\*\* a megfelelő válasz aláhúzással jelölve

számú melléklet

**RÉSZLETES ÁTLÁTHATÓSÁGI NYILATKOZAT**

**az államháztartásról szóló 2011. évi CXCV. törvény (Áht.) 55. § szerinti információkat tartalmazó, szerződéskötés időpontjára benyújtandó adatlap az Áht. 41. § (6) bekezdésében**

**előírt kötelezettség teljesítéséhez**

**a nemzeti vagyonról szóló 2011. évi CXCVI. törvény (Nvt.) 3. § (1) bekezdésének   
1. pont b) alpontjában meghatározott gazdálkodó szervezet részére**

Alulírott,

név:

születéskori név:

anyja neve:

születési helye, ideje:

mint a

szervezet neve:

székhelye:

adószáma:

cégjegyzékszám / nyilvántartásba vételi száma:

törvényes képviselőjeként kijelentem, hogy az általam képviselt szervezet az Áht. 41. § (6) bekezdésének megfelelően, az Nvt. 3. § (1) bekezdésének 1. pont b) alpontja alapján átlátható szervezetnek minősül, figyelemmel arra, hogy az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:

1. tulajdonosi szerkezete, valamint a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény szerinti tényleges tulajdonosai megismerhetők, amelyet jelen nyilatkozat ***1. függelékében*** teljes körűen bemutatok;
2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van; a gazdálkodó szervezet adóilletősége: Magyarország\*
3. nem minősül a társasági adóról és az osztalékadóról szóló 1996. évi LXXXI. törvény (Tao.) szerint meghatározott ellenőrzött külföldi társaságnak, egyúttal külföldi illetőségű szervezet esetén vállalom, hogy a Tao. 4. § 11. h) pontja szerinti adatokat külön nyilatkozatban mellékelem;
4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak, amelyet a jelen nyilatkozat ***2. függelékében*** teljes körűen bemutatok\*\*.

\* Kérem, hogy amennyiben adóilletősége nem Magyarországon található, úgy ezt módosítani szíveskedjen.

\*\* Kérem, hogy amennyiben a gazdálkodó szervezetben nincs közvetlenül, vagy közvetetten több mint   
25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet úgy a 2. számú függeléket áthúzni és keltezéssel ellátva cégszerűen aláírni szíveskedjen.

Tudomásul veszem, hogy az Nvt. 11. § (12) bekezdése értelmében a nemzeti vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.

Tudomásul veszem, hogy az Áht. 41. § (6) bekezdése értelmében központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Tudomásul veszem, hogy a Magyar Képzőművészeti Egyetem (1062 Budapest, Andrássy út 69-71.) az átláthatósági feltétel ellenőrzése céljából, a szerződésből eredő követelések elévüléséig az Áht. 55. §-ában foglaltak szerint jogosult az általam képviselt szervezet átláthatóságával összefüggő, az Áht. 55. §-ában meghatározott adatokat kezelni, azzal, hogy ahol az Áht. 55. §-a kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a Magyar Képzőművészeti Egyetem részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Amennyiben az előző pontban foglalt kötelezettségemnek nem teszek eleget és a Magyar Képzőművészeti Egyetem tudomására jut, hogy a gazdálkodó szervezet nem átlátható, tudomásul veszem, hogy amennyiben írásbeli felszólításra 5 munkanapon belül nem nyilatkozok a gazdálkodó szervezet átláthatóságáról, az jogosult a szerződéstől egyoldalúan elállni, és részemre kifizetést nem teljesíthet.

Kelt: ……………………., …………….év …………… hó ….. napján

……………………………………

cégszerű aláírás

*1. függelék*

**Nyilatkozat a gazdálkodó szervezet tényleges tulajdonosairól**

|  |  |  |  |  |  |  |  |
| --- | --- | --- | --- | --- | --- | --- | --- |
| **Neve** | **Születési neve** | **Születési helye** | **Születési ideje** | **Anyja neve** | **Tulajdoni hányad (%)** | **Befolyás mértéke**  **(%)** | **Szavazati jog mértéke (%)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Kelt: ……………………., …………….év …………… hó ….. napján

……………………………………

cégszerű aláírás

*2. függelék\*\**

**Nyilatkozat a gazdálkodó szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező – jogi személy vagy jogi személyiséggel nem rendelkező – szervezetekről és azok tényleges tulajdonosairól**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **A szervezet** | | | | **A szervezet tényleges tulajdonosainak** | | | | | | | |
| **neve**  **cégjegyzék-száma**  **adószáma** | **tulajdoni hányadának mértéke (%)** | **befolyásának vagy szavazati jogának mértéke (%)** | **adó-**  **illetősége** | **neve** | **születési neve** | **születési helye** | **születési ideje** | **anyja születési neve** | **tulajdoni hányad (%)** | **befolyás mértéke (%)** | **szavazati jog mértéke (%)** |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Kelt: ……………………., …………….év …………… hó ….. napján

……………………………………

cégszerű aláírás

\*\* Kérem, hogy amennyiben a gazdálkodó szervezetben nincs közvetlenül, vagy közvetetten több mint   
25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet úgy a 2. számú függeléket áthúzni és keltezéssel ellátva cégszerűen aláírni szíveskedjen.

számú melléklet

**Titoktartási nyilatkozat**

(minta)

Alulírott

**Név:**  mint a(z) cég (székhelye: cégjegyzékszáma: adószáma: ) képviselője/munkavállalója/megbízottja/közreműködője (alvállalkozója) ezúton nyilatkozom az alábbiakról.

1. A Magyar Képzőművészeti Egyetem számára végzett tevékenységem során tudomásomra jutott, illetve számomra elérhetővé vált adatokat, információkat, dokumentumokat, személyes adatokat, törvény által védett titkokat köteles vagyok megőrizni, azokat harmadik személy tudomására nem hozhatom, hozzáférhetővé nem teszem.

2. Amennyiben munkavégzésem során törvény által védett adat, illetőleg a szerződés alapján titoknak minősülő adat, információ jut tudomásomra, akkor azok tartalmának megismerését más részére nem teszem lehetővé, azok titokban tartása érdekében szükséges valamennyi elvárható intézkedést megteszem.

3. A jelen titoktartás alól felmentést a hatályos jogszabályok figyelembevételével, írásos formában, a Magyar Képzőművészeti Egyetem arra feljogosított képviselője adhat.

4. Tudomásul veszem, hogy a titoktartási kötelezettség a munka elvégzését, valamint munkaviszonyom megszűnését követően is fennáll, továbbá, hogy a fenti szabályok megsértése a hatályos anyagi és eljárásjogi szabályok szerinti polgári jogi és/vagy büntető jogi jogkövetkezményekkel járhat.

5. Munkámat különösen az alábbi jogszabályok rendelkezéseinek betartásával végzem:

a) az Európai Parlament és a Tanács (EU) 2016/679 Rendelete (általános adatvédelmi rendelet),

b) az információs önrendelkezési jogról és az információszabadságról szóló 2011. évi CXII. törvény,

c) az üzleti titok védelméről szóló 2018. évi LIV. törvény,

d) a Polgári Törvénykönyvről szóló 2013. évi V. törvény.

…………….., 20…. …………. hónap ……nap

…………………………………

aláírás